Babettes Gæstebud

La festeno de Babette (Babettes Gæstebud) estas dana filmo reĝisorita de Gabriel Axel kaj publikigita en 1987. Ĝi estas inspirita en novelo de Karen Blixen, elprenita de ŝia novelaro Skæbne-Anekdoter (Anekdotoj de la destino). La filmo ricevis la Oskar-premion por la plej bona fremdlingva filmo en 1988. 

Intrigo

En vilaĝeto en Danio, en la 19-a jarcento, aŭtoritatema kaj posedema luterana pastoro havas du belajn filinojn, nome Martine kaj Filippa. Ĉiu el ili havas florantan amaferon sed sen estonteco: Martine kun Lorens, juna trairanta oficiro; Filippa kun Achille, operkantisto en feritempo. Tridek kvin jarojn poste, la du fratinoj plue estas fraŭlaj kaj ekregas anstataŭ sia patro la malgrandan komunumon. Je rekomendo de Achille, ili akceptas serviston Babette, francinon fuĝintan de enlanda milito en Parizo. Babette lernas la danan kaj la lokan kuirarton kaj servas humile kaj malriĉe Martine kaj Filippa dum dek kvin jaroj, ĝis iam ŝi ricevas grandan premion en loterio. 

Ŝi tiam proponas prepari grandan francstilan manĝon por la centjariĝa datreveno de la mortinta pastoro. Estos dek du invititoj, en kiuj unu estas preterpasanto, generalo Lorens. Martine kaj Filippa je la demarŝoj fare de Babette, konstatas, ku tiu vespermanĝo tute ne kongruas kun iliaj ascetaj vivoj kaj ekkomplotas. Malakcepto maleblas, ĉar estas malfrue, sed la komunumo dacidas unuanime montri sian opozicion dirante eĉ ne unu vorton dum la vespermanĝo pri la manĝaĵoj mem. Ĉetable, Lorens malkovras gape kaj emocie la esceptan bonkvaliton de la manĝaĵoj kaj de la vinoj, kaj dekomence estas la nura kiu esprimas libere kaj malferme sian admiron. Li rakontas, ke iam en la Café Anglais de Parizo, li ĝuis precize la samajn pladojn, fakte originalaj kreaĵoj de fama kuirinisto. Spite dekomencan malpretecon, la invititoj iom post iom aprezas la manĝaĵojn kaj estas invaditaj de bonfarto, al kio helpas la alkoholaĵoj. Dum la kafomomento, la tensioj malaperis kaj ĉiuj repaciĝas. Eĉ la du fratinoj dankas Babette, pretaj senigi sin el ŝia servado, nun, ke ŝi estas riĉa kaj foriros. Sed Babette anoncas, ke ŝi restos: ŝi havas plu nek kontaktojn en Parizo nek monon, ĉar ŝi elspezis la tutan premion en tiu unika vespermanĝo. 10 000 frankoj estis fakte la prezo de vespermanĝo por dek du en la Café Anglais, kie ŝi laboris kiel ĉefkuiristo, iam. 

Geaktoraro kaj roluloj
 Stéphane Audran : Babette Hersant
 Bodil Kjer : Filippa
 Birgitte Federspiel : Martine
 Jarl Kulle : generalo Lorens Löwenhielm
 Jean-Philippe Lafont : Achille Papin
 Gudmar Wivesson : Lorens Löwenhielm (juna)
 Ghita Nørby : rakontistino
 Erik Petersén : Erik, junulo kiu servas la festenon
 Ebbe Rode : Christopher «alléluia!»
 Bibi Andersson : damo de la sveda kortego

Kategorio:Danaj filmoj
Kategorio:Historiaj filmoj
Kategorio:Filmoj aperintaj en 1982
Kategorio:Oskar-premiitaj filmoj